CD Recording: Ρυθμίσεις του πυρήνα του Linux για να γράψουμε ένα cd.
Description: This is issue 28 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #28
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Προηγούμενο Περιεχόμενα ### 2. Ρυθμίσεις του πυρήνα του Linux για να γράψουμε ένα cd. ### 2.1 Η θεωρία Κατ' αρχάς για να επιτύχουμε την εγγραφή του cd στο Linux πρέπει να ενεργοποιήσουμε την υποστήριξη για SCSI που έχει το Linux. Εάν το cdwriter που έχουμε δεν είναι SCSI ακόμη και τότε θα πρέπει να ενεργοποιήσουμε το λεγόμενο SCSI emulation. Η δική μου περίπτωση είναι η δεύτερη. ### 2.2 Τα modules Εδώ θα ήθελα να αναφέρω ότι όσον αφορά το configuration του πυρήνα προτιμώ να βάζω μέσα στον πυρήνα τα απολύτως απαραίτητα και να φτιάχνω τα υπόλοιπα σαν modules. Θεωρούμε ότι έχετε ρυθμίσει τον πυρήνα ώστε να μπορείτε να χρησιμοποιείτε το cdrom και να διαβάζετε iso-9660 filesystems. Για να ενεργοποιήσουμε το SCSI emulation πρέπει να απαντήσουμε Y ή M στην επιλογή scsi emulation support, στο SCSI generic support επίσης Y ή M και το ίδιο και στο SCSI cdrom support. Αφότου ενεργοποιήσουμε το SCSI emulation μπορούμε πια να αναφερόμαστε στις IDE συσκευές μας σα να ήταν SCSI. ### 2.3 Ειδικές περιπτώσεις όσον αφορά το module loading and unloading. #### Eνδιαφέρουσες περιπτώσεις. Κατά την ρύθμιση του πυρήνα μπορούν να προκύψουν κάποιες ενδιαφέρουσες περιπτώσεις. Η πρώτη περίπτωση είναι να έχετε επιλέξει το SCSI emulation ώστε να γίνει compile μέσα στον πυρήνα (όχι σαν module). Σε αυτή την περίπτωση αν έχετε επιλέξει την υποστήριξη για IDE cd-rom drives ώστε να γίνει compile μέσα στον πυρήνα τότε δεν θα μπορείτε να χρησιμοποιήσετε το cdwriter για την εγγραφή cd. Αυτό συμβαίνει γιατί όπως αναφέρεται στο documentation του πυρήνα όταν έχετε επιλέξει υποστήριξη για IDE cd-rom και SCSI emulation τότε αυτόματα χρησιμοποιείται το default δηλαδή εδώ το IDE cd-rom. Το ίδιο αποτέλεσμα και για τους ίδιους λόγους θα έχετε και όταν επιλέξετε το IDE cd-rom drive support σαν build-in στον πυρήνα και το SCSI emulation σαν module. Η δεύτερη περίπτωση είναι να έχετε επιλέξει και στις δύο επιλογές Module. Τότε θε πρέπει να παίζετε με τις εντολές lsmod , rmmod , insmod ή modprobe προκειμένου να μπορέσετε να κάνετε load τα modules που χρειάζονται για το SCSI emulation και unload τα modules που χρησιμοποιούνται απο το IDE cd-rom. Η τρίτη περίπτωση είναι να έχετε επιλέξει μόνο το SCSI emulation είτε build-in στον πυρήνα είτε σαν module και να έχετε επιλέξει Module στο IDE cd-rom support. Σε αυτή την περίπτωση θα βλέπετε όλα τα cd-rom drives σας σαν SCSI και θα μπορείτε να χρησιμοποιείτε το cdwriter άμεσα. #### Αποτελέσματα Εάν όλα είναι εντάξει τότε η εντολή cdrecord -scanbus μας δείχνει τις SCSI συσκευές που υπάρχουν στο σύστημα. Εγώ προσωπικά έχω δοκιμάσει και τα δύο τελευταία configurations για σχετικά μεγάλα χρονικά διαστήματα με εξίσου καλά αποτελέσματα όσον αφορά την εγγραφή των cd's. Όταν είχα το configuration μόνο για SCSI emulation είχα κάποια προβλήματα στο audio-ripping αλλά δεν έχω διαπιστώσει αν γι'αυτο ήταν υπεύθυνο το configuration ή το drive μου που είναι αρκετά παλιό και σχετικά προβληματικό. Επόμενο Προηγούμενο Περιεχόμενα