CD Recording: Ειδικές ρυθμίσεις για την εγγραφή multisession cd.
Description: This is issue 28 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #28
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Προηγούμενο Περιεχόμενα ### 5. Ειδικές ρυθμίσεις για την εγγραφή multisession cd. ### 5.1 Γενικά Παρακάτω περιγράφεται η διαδικασία για την δημιουργία ενός multisession cd. Για την εγγραφή του πρώτου session αρκεί η παραπάνω διαδικασία με την επιλογή -multi κατά την εγγραφή του cd. ### 5.2 Έλεγχος του προηγούμενου session και δημιουργία του image. #### Έλεγχος του προηγούμενου session. Αρχικά πρέπει να πάρουμε πληροφορίες για το sector που έχει σταματήσει το προηγούμενο session. Η εντολή που χρησιμοποιούμε είναι η παρακάτω:
    cdrecord -msinfo dev=0,0.
Το output της εντολή αυτής είναι δύο αριθμοί της μορφής xx,yy. Εννοείται βέβαια ότι για να πάρουμε αυτές τις πληροφορίες θα πρέπει το cd στο οποίο θα προστεθεί το νέο session να είναι μέσα στο drive. #### Δημιουργία του image Για να φτιάξουμε το iso-image χρησιμοποιούμε και πάλι το mkisofs και η εντολή που δίνουμε είναι η παρακάτω
    mkisofs -o cd-image -R --C xx,yy -M /dev/cdwriter firstdir/
Η επεξήγηση των παραμέτρων της εντολής ακολουθεί παρακάτω: Η παράμετρος -o καθορίζει το όνομα του αρχείου στο οποίο θα γραφεί το iso image. Η παράμετρος -R προσθέτει στο iso image τα Rockridge extensions. Η παράμετρος -C xx,yy προσδιορίζει δύο αριθμούς. Ο πρώτος αντιστοιχεί στο πρώτο sector number του τελευταίου session του cd στο οποίο θα προστεθεί το image που θα φτιάξουμε και ο δεύτερος στο πρώτο sector number του νέου session. Οι αριθμοί xx,yy δίνονται ακριβώς με την σειρά που βγαίνουν απο το cdrecord -msinfo dev=0,0. Η παράμετρος -M /dev/cdwriter προσδιορίζει την συσκευή απο την οποία θα διαβαστούν πληροφορίες για το iso image στο τέλος του οποίου θα προστεθεί το iso image που εμείς θα δημιουργήσουμε. Στην περίπτωση μας η συσκευή αυτή είναι το cdwriter που στο pc μου είναι η συσκευή /dev/sr0. Η παράμετρος firstdir/ έχει περιγραφεί παραπάνω. #### Έλεγχος του iso image Η γενική ιδέα του ελέγχου του iso image είναι η ίδια όπως και παραπάνω όμως υπάρχει μια μικρή (σχετικά) διαφορά. Έτσι για να μπορέσουμε να ελέγξουμε το iso image θα πρέπει να φτιάξουμε ένα άλλο iso image με την παρακάτω εντολή:
    mkisofs -o iso-image1 -R --C xx,0 -M /dev/cdwriter firstdir/.
Η εντολή αυτή είναι η ίδια με την προηγούμενη απλά εδώ το iso image θα είναι φτιαγμένο έτσι ώστε το πρώτο του sector number να είναι μηδέν. Τώρα μπορούμε να το κάνουμε mount κατά τα γνωστά με τις loopback devices. ### 5.3 Εγγραφή του session Η εγγραφή του session γίνεται κατα τα γνωστά με την εντολή :
    cdrecord -v -multi -eject speed=2 dev=0,0 iso-image
Επόμενο Προηγούμενο Περιεχόμενα